6**/**2022**.**

Üllés Nagyközségi Önkormányzat
Képviselőtestület *Pénzügyi- és Ügyrendi Bizottsága*2022. *május 24-én megtartott nyílt* ülésének

JEGYZŐKÖNYVE

*Tfik-ban rögzítve: 2022. június*

Üllés Nagyközségi Önkormányzat
Képviselőtestület Pénzügyi- és Ügyrendi Bizottsága
2022. május 24-i nyílt ülésén meghozott

HATÁROZATOK

**41/2022.(V.24.)PÜB.határozat**  3.o.

**Tárgy:** A Pénzügyi- és Ügyrendi Bizottság 2022. május 24-i nyílt ülésének napirendi pontjai

**42/2022.(V.24.)PÜB.határozat**  5.o.

**Tárgy:** Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet 4. sz. módosításáról

**43/2022.(V.24.)PÜB.határozat**  6.o.

**Tárgy:** 2021. évi költségvetési maradvány felhasználása

**44/2022.(V.24.)PÜB.határozat**  6.o.

**Tárgy:** Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet (zárszámadás) végrehajtása

**45/2022.(V.24.)PÜB.határozat**  7.o.

**Tárgy:** Az önkormányzat és szerveip 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló 2/2022.(II.15.)önkormányzati rendelet 1. sz. módosításáról

**46/2022.(V.24.)PÜB.határozat**  8.o.

**Tárgy:** Üllés Nagyközségi Önkormányzat 2021. évi belső ellenőrzési jelentése

**47/2022.(V.24.)PÜB.határozat**  8.o.

**Tárgy:** Forrás-4 Szennyvíz Közmű Önkormányzati Társulás megszüntetése

**48/2022.(V.24.)PÜB.határozat**  9.o.

**Tárgy:** Döntés a „Külterületi útépítés” tárgyban megindított Kbt. 115. § szerinti közbeszerzési eljárás eredményéről

**49/2022.(V.24.)PÜB.határozat**  9.o.

**Tárgy:** Zárt ülés elrendelése

Jegyzőkönyv

Készült: Üllés Nagyközségi Önkormányzat Képviselőtestület Pénzügyi- és Ügyrendi Bizottsága 2022. május 24-én megtartott nyílt ülésén.

Helye: Polgármesteri Hivatal, Tárgyaló

A Pénzügyi- és Ügyrendi Bizottság részéről az ülés kezdetekor jelen vannak:

Dudás János elnök, Fodorné Bodrogi Judit Zsuzsanna bizottság tagja

Tanácskozási joggal jelen van: Nagy Attila Gyula polgármester, Juhász Attila alpolgármester, Dr. Borbás Zsuzsanna jegyző

Jegyzőkönyvvezető: Balogh Márta igazgatási ügyintéző

Dudás János PÜB elnök: köszönti a megjelenteket, megállapítja, hogy a 3 bizottsági tag közül 2 jelen van, a bizottság határozatképes, a nyílt ülést megnyitja.

A jegyzőkönyv másik aláírójaként Fodorné Bodrogi Judit Zsuzsanna bizottsági tagot, jegyzőkönyvvezetőnek Balogh Márta igazgatási előadót javasolja.

A Pénzügyi- és Ügyrendi Bizottság a javaslattal egyhangúan egyetért.

Dr. Borbás Zsuzsanna jegyző: a bizottsági ülés előtt kiosztásra került egy újabb előterjesztés: „Döntés a „Külterületi útépítés” tárgyban megindított Kbt. 115. § szerinti közbeszerzési eljárás eredményéről”, melynek felvétele a napirendek közé indokolt

Dudás János PÜB elnök: javasolja a napirendek meghívó szerinti megtárgyalását, melyet Dr. Borbás Zsuzsanna jegyző javasolt kiegészítésével szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

**41/2022.(V.24.)PÜB.határozat**

**Tárgy:** A Pénzügyi- és Ügyrendi Bizottság 2022. május 24-i nyílt ülésének napirendi pontjai

**HATÁROZAT**

A Pénzügyi- és Ügyrendi Bizottság a 2022. május 24-i nyílt ülés napirendi pontjait az alábbiak szerint elfogadja:

**1.) Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet 4. sz. módosításáról**

Előadó: Nagy Attila Gyula polgármester

**2) Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet (zárszámadás) végrehajtása**

Előadó: Nagy Attila Gyula polgármester

**3.) Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló 2/2022.(II.15.)önkormányzati rendelet 1. sz. módosításáról**

Előadó: Nagy Attila Gyula polgármester

**4.)** **Üllés Nagyközségi Önkormányzat 2021. évi belső ellenőrzési jelentése**

Előadó: Nagy Attila Gyula polgármester

**Aktuális kérdések**

**5.) Forrás-4 Szennyvíz Közmű Önkormányzati Társulás megszüntetése**

Előadó: Nagy Attila Gyula polgármester

6.) **Döntés a „Külterületi útépítés” tárgyban megindított Kbt. 115. § szerinti közbeszerzési eljárás eredményéről**

Előadó: Nagy Attila Gyula polgármester

Erről jegyzőkönyvi kivonaton értesítést kap:

1.)bizottsági tagok

*Mészáros Marcell bizottsági tag 13.12 órakor megérkezik a tárgyalóterembe*

Dudás János PÜB elnöke: megállapítja, a bizottság 3 tagja közül 3 jelen van, az ülés határozatképes.

**1.) Napirend**

**Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet 4. sz. módosításáról**

Előadó: Nagy Attila Gyula polgármester

Dudás János PÜB elnöke: az anyagot megkapták. A rendelet-tervezet ismertetésére átadja a szót.

Nagy Attila Gyula polgármester: az évközben kapott finanszírozások, a bevételi és kiadási előirányzatok módosítása indokolt.

Dr. Borbás Zsuzsanna jegyző: az évközben kapott kiegészítések, támogatások átvezetése történt meg még a zárszámadás elfogadása előtt.

Dudás János PÜB elnöke: kérdés, észrevétel van-e? Amennyiben nincs, úgy javasolja a rendelet megalkotásának támogatását, melyet szavazásra bocsát.

A Pénzügy-i és Ügyrendi Bizottság 3 igen szavazattal a javaslattal egyetért és az alábbi határozatot hozza:

**42/2022.(V.24.)PÜB.határozat**

**Tárgy:** Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet 4. sz. módosításáról

**HATÁROZAT**

A Pénzügyi- és Ügyrendi Bizottság „Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet 4. sz. módosításáról” szóló rendelet-tervezet megalkotását támogatja.

Erről jegyzőkönyvi kivonaton értesítést kap:

1.)bizottsági tagok

**2) Napirend**

**Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet (zárszámadás) végrehajtása**

Előadó: Nagy Attila Gyula polgármester

Dudás János PÜB elnöke: az anyagot megkapták. A rendelet-tervezet ismertetésére átadja a szót.

Nagy Attila Gyula polgármester: az elmúlt évben több nagyobb pályázati pénzmozgás is volt. A pénzkészlet egyenlege 2021. december 31-én 83.091.677 Ft, de ez nem a valós egyenleg.

Dudás János PÜB elnöke: tisztában vannak ezzel, a 83 millió Ft nagyobb része feladattal terhelt, „felcímkézett”. A pénzmaradványuk az ésszerű gazdálkodást mutatja.

Nagy Attila Gyula polgármester: az iparűzési adó összege folyamatosan változik, várhatóan az idén megcsappan.

Juhász Attila alpolgármester: az összes őstermelő átalányadós lett, így a 40 % adókedvezményre vonatkozó rendelkezés törlését javasolja a helyi rendeletből.

Nagy Attila Gyula polgármester: a helyi iparűzési adó törvényt tudomása szerint át akarják alakítani, nehéz azonban a különböző teljesítésű, adottságú önkormányzatok között igazságos elosztást bevezetni.

Mészáros Marcell bizottsági tag: jelenleg veszélyhelyzet van, a vállalkozók fizetnek iparűzési adót?

Nagy Attila Gyula polgármester: igen, fizetnek, de a csökkentett 1 %-ot.

Dr. Borbás Zsuzsanna jegyző: egyetért, a jelenlegi szabályozási környezetben a helyi rendeletükben több rendelkezés okafogyott, rendeletükön módosítani kell.

Dudás János PÜB elnöke: egyetért az iparűzési adóról szóló rendelet módosítással, de csak az őstermelőktől ne vegyék el a kedvezményt.

Kérdés, észrevétel van-e? Amennyiben nincs, úgy javasolja először az előterjesztésben foglalt határozati javaslat elfogadását, melyet szavazásra bocsát.

A Pénzügyi- és Ügyrendi Bizottság 3 igen szavazattal a javaslattal egyetért és az alábbi határozatot hozza:

**43/2022.(V.24.)PÜB.határozat**

**Tárgy:** 2021. évi költségvetési maradvány felhasználása

**HATÁROZAT**

A Pénzügyi- és Ügyrendi Bizottság „2021. évi költségvetési maradvány felhasználása” tárgyú határozati javaslatban foglaltak elfogadásával egyetért.

Erről jegyzőkönyvi kivonaton értesítést kap:

1.)bizottsági tagok

Dudás János PÜB elnöke: javasolja a zárszámadási rendelet elfogadásának támogatását, melyet szavazásra bocsát.

A Pénzügyi- és Ügyrendi Bizottság 3 igen szavazattal a javaslattal egyetért és az alábbi határozatot hozza:

**44/2022.(V.24.)PÜB.határozat**

**Tárgy:** Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet (zárszámadás) végrehajtása

**HATÁROZAT**

A Pénzügyi- és Ügyrendi Bizottság „Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet (zárszámadás) végrehajtása” című rendelet-tervezet megalkotását támogatja.

Erről jegyzőkönyvi kivonaton értesítést kap:

1.)bizottsági tagok

**3.)Napirend**

**Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló 2/2022.(II.15.)önkormányzati rendelet 1. sz. módosításáról**

Előadó: Nagy Attila Gyula polgármester

Dudás János PÜB elnöke: az anyagot megkapták. A rendelet-tervezet ismertetésére átadja a szót.

Dr. Borbás Zsuzsanna jegyző: 4 tétel miatt kell a költségvetést módosítani, 2 a hivatalnál, 2 az önkormányzatnál merült fel – közfoglalkoztatottak bértámogatására, kéményseprő-ipari pályázat fel nem használt részének visszatérítésére, országgyűlési választásra, népszavazásra és népszámlálásra kaptak támogatást.

Dudás János PÜB elnöke: kérdés, észrevétel van-e? Amennyiben nincs, úgy javasolja a rendelet megalkotásának támogatását, melyet szavazásra bocsát.

A Pénzügy-i és Ügyrendi Bizottság 3 igen szavazattal a javaslattal egyetért és az alábbi határozatot hozza:

**45/2022.(V.24.)PÜB.határozat**

**Tárgy:** Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló 2/2022.(II.15.)önkormányzati rendelet 1. sz. módosításáról

**HATÁROZAT**

A Pénzügyi- és Ügyrendi Bizottság „Az önkormányzat és szervei 2022. évi költségvetéséről és annak végrehajtásáról, a költségvetési gazdálkodás 2022. évi vitelének szabályairól szóló 2/2022.(II.15.)önkormányzati rendelet 1. sz. módosításáról” szóló rendelet-tervezet megalkotását támogatja.

Erről jegyzőkönyvi kivonaton értesítést kap:

1.)bizottsági tagok

**4.) Napirend**

**Üllés Nagyközségi Önkormányzat 2021. évi belső ellenőrzési jelentése**

Előadó: Nagy Attila Gyula polgármester

Dudás János PÜB elnöke: az anyagot megkapták, a jelentés kicsengése pozitív.

Nagy Attila Gyula polgármester: a belső ellenőrükkel nagyon meg vannak elégedve, munkáját megfelelően végzi.

Dr. Borbás Zsuzsanna jegyző: együttműködő, segítőkész. Iratkezelés esetében selejtezést javasol, melyet idén külső cég közreműködésével szeretne megtenni – e célra az idei költségvetésben 1,5 millió Ft van betervezve. A másik javaslatát a pénzkezelést illetően tette meg. 200.000 Ft feletti kifizetések esetében átláthatósági nyilatkozat kitöltését kérik a cégektől

Dudás János PÜB elnöke: kérdés, észrevétel van-e? Amennyiben nincs, úgy javasolja a határozati javaslat elfogadásának támogatását, melyet szavazásra bocsát.

A Pénzügy-i és Ügyrendi Bizottság 3 igen szavazattal a javaslattal egyetért és az alábbi határozatot hozza:

**46/2022.(V.24.)PÜB.határozat**

**Tárgy:** Üllés Nagyközségi Önkormányzat 2021. évi belső ellenőrzési jelentése

**HATÁROZAT**

A Pénzügyi- és Ügyrendi Bizottság „Üllés Nagyközségi Önkormányzat 2021. évi belső ellenőrzési jelentése” előterjesztésben foglalt határozati javaslat elfogadását támogatja.

Erről jegyzőkönyvi kivonaton értesítést kap:

1. bizottsági tagok

**Aktuális kérdések**

**5.) Napirend**

**Forrás-4 Szennyvíz Közmű Önkormányzati Társulás megszüntetése**

Előadó: Nagy Attila Gyula polgármester

Dudás János PÜB elnöke: az anyagot megkapták.

Nagy Attila Gyula polgármester: a polgármesterek korábban már elhatározták a társulás megszüntetését, de a testületeknek is döntenie kell róla. A társulás tevékenysége „kiüresedett”, pályázni nem pályáztak már. Ha a későbbiekben kell, majd a testületek pályáznak. A társulás megléte jelenleg a gesztor településnek, Forráskútnak jelentős adminisztrációs teher.

Dr. Borbás Zsuzsanna jegyző: a társulás június 30. napjával – jogutód nélkül - szűnne meg. A megszüntetésen kívül rendezni kell a tulajdonjogot is, melyet külső okiratszerkesztő ügyvéd fog előkészíteni. A kb. 45-46 millió Ft-os vagyont a tulajdonosi százalékok alapján fel kell osztani.

Nagy Attila Gyula polgármester: pályázat keretében beszerzett szennyvízszippantó autó fenntartási ideje lejárt, el lehet adni.

Dr. Borbás Zsuzsanna jegyző: kb. szeptember 30-ára fognak realizálódni a megszüntetést lezáró folyamatok.

Dudás János PÜB elnöke: kérdés, észrevétel van-e? Amennyiben nincs, úgy javasolja a határozati javaslat támogatását, melyet szavazásra bocsát.

A Pénzügy-i és Ügyrendi Bizottság 3 igen szavazattal a javaslattal egyetért és az alábbi határozatot hozza:

**47/2022.(V.24.)PÜB.határozat**

**Tárgy:** Forrás-4 Szennyvíz Közmű Önkormányzati Társulás megszüntetése

**HATÁROZAT**

A Pénzügyi- és Ügyrendi Bizottság a „Forrás-4 Szennyvíz Közmű Önkormányzati Társulás megszüntetése” tárgyú előterjesztésben szereplő határozati javaslat elfogadását támogatja.

Erről jegyzőkönyvi kivonaton értesítést kap:

1.)bizottsági tagok

**6.) Napirend**

**Döntés a „Külterületi útépítés” tárgyban megindított Kbt. 115. § szerinti közbeszerzési eljárás eredményéről**

Előadó: Nagy Attila Gyula polgármester

Dudás János PÜB elnöke: a 6.) napirendi pontot az ülés elején vették fel az ülés napirendjei közé. Az elmúlt ülésen már tárgyalták ezt a témát, kizártak egy ajánlattevőt.

Nagy Attila Gyula polgármester: a legolcsóbb ajánlatot adó ajánlattevő nettó kb. 12 millió Ft-os tételt nem árazott be. A hiánypótlást megkapták, de nem korrigálták az ajánlatukat, így azt az előző ülésen eredménytelennek minősítették.

*Nagy Attila Gyula polgármester 13.35 órakor távozik az ülésteremből*

Dudás János PÜB elnöke: kérdés, észrevétel van-e? Amennyiben nincs, úgy javasolja a határozati javaslat támogatását, melyet szavazásra bocsát.

A Pénzügy-i és Ügyrendi Bizottság 3 igen szavazattal a javaslattal egyetért és az alábbi határozatot hozza:

**48/2022.(V.24.)PÜB.határozat**

**Tárgy:** Döntés a „Külterületi útépítés” tárgyban megindított Kbt. 115. § szerinti közbeszerzési eljárás eredményéről

**HATÁROZAT**

A Pénzügyi- és Ügyrendi Bizottság a „Döntés a „Külterületi útépítés” tárgyban megindított Kbt. 115. § szerinti közbeszerzési eljárás eredményéről” tárgyú előterjesztésben szereplő határozati javaslat elfogadását támogatja.

Erről jegyzőkönyvi kivonaton értesítést kap:

1. bizottsági tagok

Dudás János PÜB elnöke: az elkövetkezendő napirendre figyelemmel zárt ülés elrendelését javasolja, melyet szavazásra bocsát.

A Pénzügyi- és Ügyrendi Bizottság 3 igen szavazattal a javaslattal egyetért, és az alábbi határozatot hozza:

**49/2022.(V.24.)PÜB.határozat**

**Tárgy:** Zárt ülés elrendelése

**H A T Á R O Z A T**

A Pénzügyi- és Ügyrendi Bizottság – figyelemmel Magyarország helyi önkormányzatairól szóló 2011. évi CLXXXIX törvény 46.§ (2) bekezdésére – zárt ülés megtartását rendeli el.

Erről jegyzőkönyvi kivonaton értesítést kap:

1. bizottsági tagok

Dudás János PÜB elnöke: van-e kérdés, észrevétel, javaslat? Amennyiben nincs, a Pénzügyi- és Ügyrendi Bizottság nyílt ülését berekeszti, a jegyzőkönyvet 13 óra 36 perckor lezárja.

k.m.f.

Dudás János Fodorné Bodrogi Judit Zsuzsanna

bizottság elnöke bizottság tagja